OHJE: KIRJAILIJAN ELÄMÄKERTA
Kerro kirjailijasta esimerkiksi seuraavia asioita:
•	elämänvaiheita sen verran, kun tietoja on saatavilla tai on tarpeellista kertoa:
o	syntymäaika
o	perhe
o	harrastukset …
•	koulutus ja työura
•	ensimmäinen teos, läpimurtoteos, kuuluisin teos, uusin teos, käännetyin teos, palkinnot ja saavutukset…
o	Jos haluat, voit liittää työsi loppuun täydellisen listan kirjailijan teoksista. Mainitse tästä johdannossa tai elämäkerran yhteydessä tyyliin ”Työni lopussa olevassa liitteessä yksi on listattuna kaikki kirjailijan teokset julkaisuvuosien mukaan järjestettynä.”
•	kirjailijalaatu: Kirjoittaako tiettyä genreä (esim. dekkarit, scifi, rakkaus…)? Kirjoittaako lapsille, nuorille vai aikuisille? 
•	Muuta ominaista kirjailijan työhön liittyen? Suosio ulkomailla? Onko teoksia käännetty eri kielille? Onko jostakin teoksesta tehty elokuva, ooppera tai tv-sarja?

OHJE: HENKILÖKUVA
Valitse kiinnostava kirjan henkilö ja kirjoita hänestä henkilökuva. Kohteeksi ei siis kelpaa kirjailija. Etene seuraavasti:
1.	Hanki henkilöstä perustiedot. Kuka ja mikä hän on? Missä ja milloin elää? Mitä tekee?
2.	Kuvaile hänen ominaisuuksiaan. Minkä ikäinen ja näköinen hän on? Millainen luonne hänellä on? Millaisia tapoja hänellä on? Miten hän puhuu ja toimii? Mitä osaa? Mitä ei osaa? Mitä arvostaa? Mitä ei arvosta?
3.	Kuvaile hänen ihmissuhteitaan. Keihin hänen elämänsä liittyy? Ketkä tai mitkä ovat hänen ystäviään? Keitä vastustajia hänellä on? Miten muut suhtautuvat häneen, miten hän muihin?
4.	Osoita hänen pyrkimyksensä. Mitä hän tahtoo? Mikä ajaa häntä toimimaan?
5.	Osoita hänen vastustajansa ja muut vastavoimansa. Keitä vastustajia tai mitä vastavoimia hänellä on? Miten hän reagoi?
6.	Arvioi häntä. Mitä hän merkitsee muille? Mitä hän merkitsee koko teoksessa? Mitä lukijana hänestä ajattelet?